Diari Oficial de la Generalitat Valenciana


Sumari del DOGV 4278, del 25-06-2002 (2002/6841)

RESOLUCIÓ de 29 de maig de 2002, de la Direcció General de la Tresoreria General de la Seguretat Social, per la qual s'autoritza l'entitat financera Crèdit València, Caixa Rural, Cooperativa de Crèdit Valenciana, per a actuar com a entitat col·laboradora en la gestió dels ingressos i pagaments del sistema de la Seguretat Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/6841


Data del document
:   29-05-2002

Organisme emissor
:   Ministeri de Treball i Afers Socials

Tipus de document
:   Resolució

Descriptors 

:   * cooperativa de crèdit
    * cooperació administrativa
    * banc agrícola
    * cotització social

RESOLUCIÓ de 29 de maig de 2002, de la Direcció General de la Tresoreria General de la Seguretat Social, per la qual s'autoritza l'entitat financera Crèdit València, Caixa Rural, Cooperativa de Crèdit Valenciana, per a actuar com a entitat col·laboradora en la gestió dels ingressos i pagaments del sistema de la Seguretat Social. [2002/Q6841]
  
L'article 4 de l'Orde de 26 de maig de 1999 (BOE de 4 de juny), per la qual es desplega el Reglament General de Recaptació dels Recursos del Sistema de la Seguretat Social, aprovat pel Reial Decret 1.637/1995, de 6 d'octubre, d'una part, en el número 2, establix el requisit de l'autorització de la Direcció General de la Tresoreria General de la Seguretat Social per a actuar com a col·laborador dels òrgans recaptadors de la Tresoreria General esmentada i, d'una altra part, en el número 5, disposa que la resolució expressa de l'esmentada Direcció General en què autoritza la col·laboració es publicarà en el Butlletí Oficial de la Província o províncies o en el de la comunitat o comunitats autònomes en què pretenga actuar o actue l'entitat, òrgan o agent col·laborador, o en el de l'estat, si ho fa a tot el territori d'este, i tindrà efecte des del dia primer del mes següent al de la publicació en el corresponent butlletí.
  
L'entitat financera Crèdit València, Caixa Rural, Cooperativa de Crèdit Valenciana, i amb domicili al carrer d'Eslida, 3, baixos, de València, va sol·licitar a esta Tresoreria General de la Seguretat Social, amb data 11 de setembre de 2001, actuar com a col·laboradora en els ingressos i pagaments del sistema de la Seguretat Social.
  
En virtut d'això, esta Direcció General, en ús de les facultats que li conferix l'esmentat article 4 de l'Orde de 26 de maig de 1999, i la resta de preceptes aplicables, amb l'expedient previ incoat a l'efecte, resol:
  
Autoritzar l'entitat financera Crèdit València, Caixa Rural, Cooperativa de Crèdit Valenciana, per a actuar com a entitat col·laboradora de la Tresoreria General de la Seguretat Social en la gestió dels ingressos i pagaments del sistema de la Seguretat Social amb efectes des del dia primer del mes següent al de la publicació de la present resolució en el Diari Oficial de la Generalitat Valenciana.